Nona (siri TV)

Nona ialah sebuah rancangan majalah yang diterbitkan oleh TV3 dan disiarkan pada setiap Ahad pada jam 2.00 petang, sejak 1985.

Sejarah
Konsep dan idea asal Nona sebenarnya diilhamkan oleh anak kepada pasangan seniman dan seniwati veteran terkenal, Allahyarham Datuk Jamil Sulong dan Datuk Rosnani Jamil iaitu Dr. Anwardi Jamil yang juga penerbit awalnya.

Ketika di awal penerbitannya, Nona berada di bawah Jabatan Penerbitan sehinggalah kemudiannya ia dipindahkan kepada Jabatan Berita & Hal Ehwal Semasa yang diketuai oleh penerbitnya, Nuraeshah Malik. Jika dilihat kepada perjalanan Nona selama 33 tahun, populariti dan kekuatan program yang berkonsepkan kekeluargaan itu terletak kepada kandungannya yang lebih mengutamakan kepada isu wanita di dalam dan juga luar negara.

Pada awal kemunculannya, antara segmen popular dalam program berkenaan termasuklah Cik Sri Siantan, Petua Nona, Dari Fail, Titian Hidup, Motivasi dan Klinik Nona yang terus meletakkan Nona sebagai salah sebuah program diminati ramai. Dalam pada itu, Nona juga berjaya mencipta sejarahnya tersendiri apabila pernah tampil dengan program realitinya sendiri, Pengacara Jemputan Nona (PJN) yang mula diperkenalkan pada tahun 1991.

Sempat bertahan selama lima tahun, PJN telah mencungkil bakat-bakat pengacara baharu antaranya termasuklah Normala Samsudin, Maria Tunku Sabri, Norish Karman, Nolly Zai Awang Sham dan Farah Adeeba.

Senarai pengacara

Pengacara terkini
 Amyra Rosli (2021-kini)

Bekas pengacara
 Azizah Mahzan
 Azizah Ariffin (2004-2005)
 Christine Ling
 Dian P. Ramlee
 Ezzah Aziz Fawzy
 Nurfarahin Jamsari
 Nolly Zai Awang Sham
 Norjuma Habib (2004) 
 Nor Azlina Redzuan 
 Raja Mazian Raja Mohamed
 Radziah Mohamed Kamal
 Sharifah Shawati 
 Normala Samsudin (2001-2003)
 Nurul Syuhada Nurul Ain (2006-2007)
 Siti Hasfizza Aswaty Sab Jahan (2008-2009)
 Maya Karin (2010)
 Vanida Imran (2011)
 Fara Fauzana (2012-2014)
 Neelofa (2012-2014)
 Fouziah Gous (2015)
 Uyaina Arshad (2016-2017)
 Mira Filzah (2018-2021)

Rujukan

Pautan luar
 Laman web rasmi 

Rancangan TV3
Rancangan temu bual televisyen Malaysia